उदयपुर: पिछले 24 घंटों में उदयपुर में हुई भारी बारिश के कारण यहां के लगभग सभी बड़े बांध और झीलें जलमग्न हो गई हैं। पिछले दो दिनों में इतनी बारिश हुई कि उदयपुर की शान फतहसागर झील के गेट रविवार को खोल दिए गए।
उदयपुर में रविवार को भी झमाझम बारिश का दौर लगा रहा। इससे फतेह सागर झील के जलस्तर में भी बढोत्तरी हुई है। इसके बाद शहर की सबसे खूबसूरत झील फतहसागर का भी जलस्तर बढने पर रविवार को इसके चारों गेट एक-एक इंच खोल दिए गए। इसके साथ ही फतहसाागर पर झरना बहने लगा।
Udaipur, Rajasthan | Administration has opened all the four gates of Fateh Sagar Lake to release the excess water accumulated due to heavy rainfall pic.twitter.com/BbbyUZAUVV
— ANI MP/CG/Rajasthan (@ANI_MP_CG_RJ) October 9, 2022
फतहसागर के गेट खुलने की सूचना के साथ ही इसे देखने के लिए मौके पर सैंकड़ो लोगों की भीड़ जमा होती गई। रविवार को छुट्टी का दिन होने से फतहसागर पर बड़ी संख्या में लोग पहुंचे। फतहसागर झील को लेकर उदयपुर के लोग खासा आकर्षित होते हैं। मानसून सीजन शुरू होने के साथ ही शहर के लोग इसके लबालब होने और छलकने का बेसब्री से इंतजार करते हैं। इसके छलकने पर यहां की खूबसूरती और बढ़ जाती है जिसे देखने के लिए लोगों को हुजुम उमड पडता है।
बता दें कि पूर्व में हुई अच्छी बारिश के कारण जहां अधिकांश बांध-तालाब ओवरफ्लो हो गए। वहीं कई ओवरफ्लो होने की कगार पर हैं। 34 फीट क्षमता का मड्डी बांध 33 फीट से ऊपर चला गया। 34 फीट क्षमता वाले देवास बांध का जलस्तर भी 21.2 फीट तक पहुंच गया है। वल्लभनगर बांध भी 10 फीट पार कर चुका है।